Атырауда 95,5 келі балықты заңсыз тасымалдағандар ұсталды
DATE: 15:11, 11 Ақпан 2024 | GMT +5
TITLE: Атырауда 95,5 келі балықты заңсыз тасымалдағандар ұсталды
URL: https://kaz.inform.kz/news/atirauda-955-kel-balikti-zansiz-tasimaldagandar-ustaldi-6e764a/
META: DATE: 15:11, 11 Ақпан 2024 | GMT +5
TOTAL WORDS: 138
AUTHOR(S):
TEXT: Атырау облыстық полиция департаментінің баспасөз қызметінен мәлім еткендей, 1 ақпаннан бері «Браконьер» жедел профилактикалық іс-шарасы өтіп жатыр. «Бұл іс-шараның мақсаты — браконьерлікті, биологиялык ресурстардың заңсыз айналымын анықтау. Іс-шара кезінде Атырау қаласының аумағындағы балық және өзге де жануарлардың өнімдерін заңсыз сату, сатып алу және тасымалдаудың жолын кесу үшін ірі базарларға арнайы тексеру жүргізу басталды. Мәселен, 8 ақпан күні балық қорларына қылмыстық қол сұғушылыққа қарсы күрес бөлімінің кызметкерлері мұнайлы шаһардағы сауда орталығының алдында Toyota автокөлігімен жалпы салмағы 95, 5 келі болатын балық өнімдерін тасымалдаушыларды анықтады. Күдікті ретінде Атырау қаласының 21 және 20 жастағы екі тұрғыны ұсталды», -деп хабарлады департаменттің баспасөз қызметі. Полиция қызметкрелері ұсталғандарға қатысты ҚР Әкімшілік құқық бұзушылық туралы кодексінің 389-бабымен іс құжаттары жинақтады. Іс құжаттары тиісті шарасын алу үшін тиісті органдарға жолданды. Еске сала кетелік, бұдан бұрын Атырау облысынан табылған киік өлексесіне байланысты тергеу жүріп жатқанын хабарлаған болатынбыз
